Venemaa õigeusukiriku pea patriarh Kirill sõitis reede pärastlõunal mööda Moskvat oma limusiinis koos pühapildiga, lootes nii koroonaviirust tõrjuda.

Kirill koos Neitsi Maarja ikooniga läbis autode korteeži eesotsas 109 kilomeetrise Moskva ringtee, misjärel pühapilt viidi ühte linna katedraali jumalateenistusele.

Kirill kutsus kõiki venemaalasi pidama kinni võimude kehtestatud piirangutest koroonaviiruse leviku takistamiseks.

Moskvas, mis on viiruse leviku epitsenter Venemaal, on alates esmaspäevast kehtestatud karmid piirangud.

Venemaal on teatatud 4149 nakatunust, 34 inimest on koroonatõttu surnud.

Mõned Vene õigeusu vaimulikud on kasutanud helikoptereid ja lennukeid selleks, et palvete ja pühade lauludega oma regiooni kohal lennates viirust tõrjuda.